พอดีรถล้มนิ้วก้อยเท้าฉีดขาดได้อาทิตย์กว่ายังไม่ได้ตัดไหม อยากกินส้มตำปูปลาร้ามากๆ อยากสอบถามว่ากินได้ไหม มีผลอะไรกับแผลหรือเปล่าคะ
สวัสดีค่ะ การมีแผลเปิดที่บริเวณผิวหนังนั้น ควรได้รับการทำแผลอย่างถูกต้องที่รพ.หรือคลินิกใกล้บ้าน จนกว่าแผลจะปิดสนิท ควรใช้น้ำเกลือทางการแพทย์ล้างที่แผล ใช้ผ้าสะอาดปิดแแผลไว้ ล้างแผลวันละ 1-2 ครั้งขึ้นกับชนิดของแผลค่ะ และควรได้รับการกระตุ้นวัคซีนบาดทะยัก และรับยาฆ่าเชื้อร่วมด้วยถ้าแพทย์เห็นว่าเป็นแผลเสี่ยงติดเชื้อมากในระหว่างที่มีแผลนั้น จริงๆไม่ได้มีข้อห้ามในการกินอาหารชนิดใดๆค่ะ แต่อย่างไรก็ตามเบื้องต้นในช่วงที่มีแผล อาหารที่แนะนำว่าควรจะงดเช่นเครื่องดื่มแอลกอฮอล์หรือของหมักดองเช่นปูปลาร้าเป็นต้น เนื่องจากอาหารประเภทหมักดองมักจะไม่ค่อยสะอาดอยู่แล้วอาจทำให้เกิดเรื่องทางเดินอาหารติดเชื้อตามมาได้ แต่เรื่องจะทำให้แผลหายช้า หรือทำให้เกิดแผลเป็นนูนได้มากขึ้นหรือไม่ ยังไม่ได้มีวิจัยทางการแพทย์ที่แน่ชัดในเรื่องดังกล่าวค่ะ